पाएं अपने शहर की ताज़ा ख़बरें और फ्री ई-पेपरडाउनलोड करें
अजमेर में बढ़ रहे कोरोना संक्रमण में निजी अस्पतालों ने कमाई का जरिया बना लिया है। कमाई के चक्कर में मरीजों की जान से खिलवाड़ करने से भी बाज नहीं आ रहे। ऐसा ही एक मामला अजमेर के श्री बालाजी हॉस्पिटल में दखने को मिला, जहां सामान्य मरीजों के साथ कोरोना पॉजीटिव मरीज भी भर्ती थे। वहां ऑक्सीजन सिलैंडर भी लगे मिले। जांच करने गए ब्लॉक चिकित्सा अधिकारी डॉ. घनश्याम मोयल ने इसकी तथ्यात्मक रिपोर्ट बनाकर जिला मुख्य चिकित्सा अधिकारी को भेज दी है।
डॉ. मोयल ने बताया कि CMHO के निर्देश पर नगर निगम, पुलिस की टीम के साथ श्री बालाजी हॉस्पिटल पहुंचे तो पाया कि यहां पर दस मरीज भर्ती थे। इन सभी को एक ही वार्ड में भर्ती कर उपचार किया जा रहा था। इनमें से तीन के ऑक्सीजन सिलैंडर भी लगे हुए थे। जब इन मरीजों का रिकॉर्ड जांचा तो पता चला कि इनमे ंसे एक मरीज की RT-PCR और दो मरीजों की HR सिटी पॉजीटिव थी। जो सामान्य मरीजों के साथ ही भर्ती थे।
डॉ. मोयल ने जब यहां मौजूद डॉ. बी.के. शर्मा से ऑक्सीजन सिलैंडर के बारे में पूछा तो उनका कहना रहा कि ये हॉस्पिटल के नहीं हैं बल्कि मरीजों के है। मरीजों ने भी हां में हां कर ली। लेकिन यह जवाब संतोषप्रद नहीं लगा। इसी प्रकार जब कोविड मरीजों के बारे में पूछा तो कोई संतोषप्रद जवाब नहीं दिया गया। इसकी पूरी रिपोर्ट बनाकर सीएमएचओ को सौंप दी गई है। जांच दल में नगर निगम से अधिशाषी अभियंता ओमप्रकाश ढिंढवाल, सहायक अभियंता रमेश चौधरी, धर्मेन्द्र आंनद, सहायक राजस्व अधिकारी श्वेता चौधरी शामिल थे।
APO हो चुके है डॉ. शर्मा
डॉ. मोयल ने बताया कि हॉस्पिटल संचालक डॉ. बी.के. शर्मा गोविन्दगढ़ के सरकारी चिकित्सालय में कार्यरत थे लेकिन ड्यूटी में लापरवाही के कारण इनकाे पदस्थापन की प्रतीक्षा (APO) अजमेर किया था और यहां से जयपुर एपीओ कर दिया गया। अब जब इनसे बात की तो उनका कहना रहा कि वे नौकरी से इस्तीफा दे चुके है। इस बात का जिक्र भी CMHO को भेजी रिपोर्ट में है।
डॉ. शर्मा - ये बोले
इस सम्बन्ध में बात करने पर डॉ. बी.के. शर्मा ने कहा कि मैं जो कर रहा हूं, वो सही है। कोई गलत नहीं कर रहा। मौत के मुंह में जाकर इलाज कर रहा हूं। कोई गुनाह थोडे़ ही कर रहा हूं। एक कोरोना मरीज था, वह भी कोने में था, लास्ट में था। झूठ बोल रहे है। जीत सत्य की होती है और होगी। इनकी मेरे से पुरानी रंजिश है और वही निकाल रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn